จงรักภักดี - PanThai NoraSing

กฤษชัย นาคะศิลป์

อัจฉรา บางระจัน

พรพรหม บางระจัน

บอนไซ บางระจัน

อริสรา บางระจัน

**จงรักภักดี**เป็นการแสดงของลิเกคณะ **ทูลไท บางระจัน** ซึ่งในเรื่องนี้ จับเอาเนื้อเรื่องส่วนใหญ่ของ พันท้ายนรสิงห์ - PanThai NoraSing, ทหารเอกพระเจ้าเสือ - Great Soldier of Tiger Kingเอามาแสดง นำแสดงโดย ทูลไท บางระจัน, มยุรี เพชรล้อมทอง, กฤษชัย นาคะศิลป์, บิวใหญ่ กิตติวุฒฑ์, อัจฉรา บางระจัน

## เนื้อเรื่อง

ในรัชสมัย**สมเด็จพระสรรเพชญ์ที่ 8 (พระเจ้าเสือ)** แห่งกรุงศรีอยุธยา ราว พ.ศ. 2246 – 2252 บ้านเมืองวุ่นวายเพราะพระยาราชสงครามรีดไถประชาชนด้วยการอ้างพระบรมราชโองการในการเกณฑ์ช้างม้าวัวควายไปเพื่อเป็นภาษี ส่วนสาววัยรุ่นจะนำไปถวายพระเจ้าเสือ เพื่อเป็นนางสนมในพระราชวัง ส่งผลให้ชาวบ้านทุกทั่วหัวระแหงได้รับความเดือดร้อน

สิน หนุ่มน้อยจากป่าโมกข์ เดินทางเข้ามายังวิเศษไชยชาญ โดยหวังจะไปรับสมัครเป็นทหารในวังหลวง ต่อมาพระเจ้าเสือได้ทรงพระราชดำเนินไปตกปลากับขุนนางคนสนิทเป็นการส่วนพระองค์ โดยปลอมตัวเป็นสามัญชนชื่อว่า ทิดเดื่อ ซึ่งนัยหนึ่งพระองค์ต้องการทราบถึงความเป็นอยู่ของชาวบ้าน การเสด็จพระราชดำเนินในครั้งนั้น พระองค์ได้พบกับเหตุการณ์ที่ทหารกำลังไล่ฉุดคร่าหญิงสาวอยู่ จึงได้เข้าขวาง ต่อมายังได้ปะฝีมือเชิงมวยกับสินผู้เป็นชาวบ้านธรรมดา โดยไม่รู้ว่าคนที่ตนกำลังชกอยู่ด้วยเป็นพระเจ้าแผ่นดิน ทำให้พระเจ้าเสือได้รับทราบการทุจริตของข้าราชการและได้พูดคุยกับสินอย่างถูกคอ

หลังจากพระเจ้าเสือเสด็จกลับพระราชวัง พระยาราชสงครามได้ก่อการกบฏ สินเข้าสู้จนพระยาราชสงครามแพ้ ถูกจับตัวได้ พระเจ้าเสือทรงสั่งให้ประหารพระยาราชสงคราม และได้มีรับสั่งให้สินเข้ารับราชการในตำแหน่งนายทหารคัดท้ายเรือประจำพระที่นั่งเอกไชยและช่วยเหลืองานราชการในการปราบขุนนางที่ฉ้อราษฎร์บังหลวงโดยต่อมาคือ พันท้ายนรสิงห์ จนได้รับคำยกย่องว่าเป็นผู้มีความซื่อสัตย์สุจริต จงรักภักดีและรักษาระเบียบวินัย ครั้นพระเจ้าเสือเสด็จประพาสปากน้ำสาครบุรี ซึ่งจะต้องผ่านตำบลโคกขามซึ่งคลองบริเวณดังกล่าวมีความคดเคี้ยวและแคบ ทำให้ทหารที่เกลียดชังพระเจ้าเสือวางอุบายลอบปลงพระชนม์ได้

เมื่อเรือพระที่นั่งเอกไชยมาถึงตำบลโคกขาม สินพยายามคัดท้ายเรือพระที่นั่งจนชนตลิ่ง ทำให้หัวเรือพระที่นั่งเอกไชยหักตกลงไปในน้ำ สินรู้โทษดีว่าความผิดครั้งนี้ถึงประหารชีวิตตามโบราณราชประเพณีซึ่งกำหนดว่าถ้าผู้ใดถือท้ายเรือพระที่นั่งให้หัวเรือพระที่นั่งหักผู้นั้นถึงมรณะโทษให้ตัดศีรษะเสีย สินจึงกราบทูลขอน้อมรับโทษตามพระราชประเพณี พระเจ้าเสือทรงพิจารณาเห็นว่าอุบัติเหตุครั้งนี้เป็นเหตุสุดวิสัยมิใช่ความประมาทจึงพระราชทานอภัยโทษให้ แต่สินก็กราบบังคมยืนยันให้ตัดศีรษะตนเพื่อรักษาขนบธรรมเนียมในพระราชกำหนดกฎหมายและเป็นการป้องกันมิให้เกิดข้อติเตียนต่อพระเจ้าอยู่หัวว่าทรงละเลยพระราชกำหนดของแผ่นดิน พระเจ้าเสือไม่ต้องการประหารสินจึงทรงโปรดให้ฝีพายทั้งปวงปั้นมูลดินเป็นรูปสินแล้วให้ตัดศีรษะรูปดินนั้นเพื่อเป็นการทดแทน แต่สินยังคงยืนยันขอให้ตัดศีรษะตน โดยขอให้พระเจ้าเสืออภัยโทษให้แก่กลุ่มผู้ที่ลอบปลงพระชนม์

## นักแสดงนำ

* ทูลไท บางระจัน รับบท สิงห์/ พันท้ายนรสิงห์
* มยุรี เพชรล้อมทอง รับบท นวล
* กฤษชัย นาคะศิลป์ รับบท สมเด็จพระสรรเพ็ชญ์ที่ 8 (พระเจ้าเสือ)
* อัจฉรา บางระจัน รับบท สร้อย
* ปองรัก บางระจัน รับบท พระยาบำเรอภูธร
* ธนพล บางระจัน รับบท ผู้ใหญ่เจิม
* พรพรหม บางระจัน รับบท พระยาสุรสงคราม
* อริสรา บางระจัน รับบท รัตนา
* ทัศนัย บางระจัน รับบท ขุนพลนที
* พรอนันต์ บางระจัน รับบท หลวงวิจิตรภักดี
* บอนไซ บางระจัน รับบท สน
* โบว์ ทิฆัมพร รับบท ทับทิม
* เทิดทูล บางระจัน รับบท หัวหมู่เติม
* เทพไท บางระจัน รับบท หมื่นแคล้ว
* ไบร์ท บุตรเนงบา รับบท สอด
* รุ่งนิรันดร์ ขวัญเพชร รับบท มหาดเล็กทองอ่อน